NaiveNeuron/SloPal huggingface dataset:
Šimko, Igor, poslanec NR SR (2024-06-19):
Ďakujem pekne. Spravodajská správa k vládnemu návrhu zákona o príspevkoch poskytovaných z Európskeho poľnohospodárskeho fondu pre rozvoj vidieka a o zmene a o doplnení niektorých zákonov, tlač 310. Vážené panie poslankyne, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, tlač 310. Predkladám vám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 6. septembra a v gestorskom výbore do 9. septembra 2024. Pán predsedajúci, otvorte, prosím, všeobecnú rozpravu. Ďakujem.
Mihál Jozef, poslanec NR SR (2012-09-13):
Takže pokúsim sa reagovať v rýchlosti na faktické poznámky. Pani kolegyňa Vaľová, nízky plat učiteľky Zdenky je výsledkom pôsobenia všetkých slovenských vlád od roku 1992 tak, ako tu boli. A rozhodne by som nezveličoval, ani nezmenšoval „zásluhy“ predošlých vlád, či to bol ten, ten, ten premiér. Len by som rád pripomenul pre tých, ktorí nevedia, že vláda Ivety Radičovej vyčlenila v rozpočte na rok 2012 prostriedky na zvyšovanie platov učiteľov v prepočte až do 7 percent, a to tak, že ak za rok 2011 bol priemerný plat učiteľa v hrubom 722 eur, za rok 2012 by mal byť 779 eur. Tie prostriedky v štátnom rozpočte jednoducho sú. Ak učiteľom takto platy zvýšené neboli, treba sa pýtať na obciach, vyšších územných celkoch, kde sa tie peniaze zadržali, pretože ak mám dobré informácie, tak problém je tam. Ďalej ste spomínali – čo to? – že vám chýba 500 mil. eur. No tak, keby som mal povedať, koľko našej vláde chýbalo po prvej Ficovej vláde, tak to bolo rozhodne viac ako 500 mil. eur. Ale neviem, či vás bude baviť ešte donekonečna dávať takéto faktické poznámky, aj typu, koľko ja mám plat. No koľko máte vy plat z verejných zdrojov? Máte plat poslankyne, máte plat primátorky mesta Humenného, máte plat poslankyne košického kraja. No veď sa pozrite sama do zrkadla, keď budete hovoriť o tých platoch. Takže bolo by fajn, keby sme sa bavili vo faktických poznámkach a podobne k veci, a nie o tom, kto má aký plat, pretože to mi pripadá ako také Hurvinovské války potom. No a ďalej, už asi nestíham, ale ešte k tým pôžičkám mladých ľudí. No tak, akú dostane pôžičku mladý človek, keď nemá prácu vôbec? A pri takomto Zákonníku práce, ako chystáte, prácu mať nebu... (Prerušenie vystúpenia časomerom.)
Čaplovič, Dušan, poslanec NR SR (2010-09-09):
Ďakujem veľmi pekne. Vážený pán predsedajúci, vážení členovia pléna Národnej rady, dnes si pripomíname Pamätný deň rasového násilia holokaustu, 69. výročie prijatia hanebného tzv. židovského kódexu. Dovolím si požiadať vedenie parlamentu a vás, vážené panie poslankyne a vážení páni poslanci, aby sme si tento pamätný deň pripomenuli minútou ticha. Ďakujem vám veľmi pekne.
B. Bugár, podpredseda NR SR: (2003-09-18):
G. Krajči, poslanec: Ďakujem, pán predsedajúci. Vážené panie poslankyne, páni poslanci, ospravedlňujem sa. Vzhľadom na to, že bol preskočený jeden bod, nepočítal som, že hneď pôjdeme, takže ospravedlňujem sa.
Laurenčík, Milan, podpredseda NR SR (2020-11-03):
Na vaše vystúpenie evidujem, pán poslanec Blanár takisto? (Reakcia z pléna.) Desať faktických poznámok. Prosím, dajte tam aj pána poslanca Blanára. Nech sa páči, pán poslanec Juraj Gyimesi.
Zmajkovičová, Renáta, podpredsedníčka NR SR (2012-08-03):
Pán poslanec Novotný.
Sulík, Richard, poslanec NR SR (2013-06-25):
Ďakujem pekne. No, pán Hlina, technicky vzato alkohol je tvrdá droga. Ten, kto ho užíva, je užívateľom tvrdej drogy. A ten, kto s ňou obchoduje, je obchodník s tvrdou drogou čili dílerom. No a otázka je ale, keď máme nejakého užívateľa, ktorý si dá teda túto tvrdú drogu, povedzme, ten pohár vína, alebo dva poháre, alebo dvanásť pohárov vína, tak prečo sa vám má do toho miešať štát? Prečo má štát hovoriť, toto smieš, ožrať sa ako doga, to je dovolené, ale dať si marihuanovú cigaretu, to je zakázané. Prečo? Preto, lebo vám sa to nepáči, pán Hlina. Nerozumiem tomu dôvodu. A opäť narážame na to, že väčšina politikov si myslí, že vedia lepšie, ako majú ľudia žiť a že im teraz musia do toho vstupovať a im to diktovať a im nakazovať a nariaďovať, ako majú žiť. A keď to robíme, tak buďme dôslední. A potom začnite vy u seba a nepredávajte mladým ľuďom alkohol, preto, lebo im kazíte životy, keď chceme teda prijať túto logiku, že človek za seba nie je zodpovedný a štát prevezme celú zodpovednosť za neho. Ale toto jednoducho takto nikdy fungovať nebude.
Glváč, Martin, podpredseda NR SR (2019-05-17):
Ďakujem. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Balódimu, nech sa páči.
Šutaj Eštok, Matúš, poslanec NR SR (2022-02-22):
Ďakujem za slovo. Pán predseda, ja si myslím, že si to zhrnul, ťažko k tomu niečo dodať, samozrejme, o tých zverstvách, ktoré predvádzal Mikulec a zvyšok organizovanej skupinky, by sme tu mohli hovoriť hodiny. Ja verím, že táto rozprava ešte bude trvať a vypočujeme si všetko, čo tam bolo povedané. Ale asi zbytočne, pretože keď sa pozrieš na to, aké tu má zastúpenie vláda Igora Matoviča, resp. Eduarda Hegera, tak tu nie je nikto. Dokonca sú takí drzí, že ani minister, ktorý je odvolávaný, nemá tú úctu, aby prišiel do parlamentu a zodpovedal sa za svoje hriechy. Ozaj sú to hriechy. Nie je tu jeden jediný člen vlády. Takto si oni ctia parlament! Asi zabudli na to, že Národná rada je nadriadená parlamentu a že členovia vlády sa zodpovedajú parlamentu. Nie je tu ani jeden jediný z členov vlády. Je to obrovská hanba! A vidíš, že ich to absolútne nezaujíma, pretože namiesto toho, aby sa venovali tým svinstvám, ktoré napáchala organizovaná skupina, ktorá tu minule sedela, Mikulec, Matovič, Lipšic, tak pročkovci tu dnes riešia keltské pamiatky. Ja verím, že čo najväčší počet obyvateľov Slovenskej republiky sleduje tento prenos a sami si urobia obraz o tom, čo dnes trápi pročkovcov. Nie to, že idú... (Prerušenie vystúpenia predsedajúcim.)
Paška, Pavol, predseda NR SR (2014-09-09):
Vážené panie poslankyne, vážení páni poslanci, budeme pokračovať. Ešte procedurálny návrh, pán poslanec Hlina. Zapnite pána poslanca Hlinu.
Blanár, Juraj, podpredseda NR SR (2023-03-15):
Pán poslanec Suja s faktickou poznámkou.
Nash, Natália, poslankyňa NR SR (2024-01-24):
Ďakujem za slovo. Ďakujem, Tamara Stohlová, za tvoj príspevok, v ktorom si citovala aj z odporúčaní Benátskej komisie, ktorá je vlastne poradným orgánom Rady Európy, ktorá sa venuje ľudským právam. Ja by som chcela zacitovať zo stanoviska inej organizácie, ktorá sa venuje ľudským právam, a síce Transparenty International, z jej stanoviska, ktoré publikovala 22. januára: „Po parlamentných voľbách na jeseň 2023 vláda Slovenskej republiky urýchlene iniciovala viaceré zmeny aj cez zrýchlené legislatívne konanie. Zmeny sa týkajú novelizácie Trestného zákona a plánovaného zrušenia ÚŠP, personálnych zmien v Súdnej rade a v polícii aj znižovania ochrany oznamovateľov protispoločenskej činnosti. Vážne znepokojenie vyvolávajú najmä navrhované zmeny Trestného zákona vrátane skracovania premlčacích lehôt pre trestné činy. Schválenie novely povedie k znižovaniu trestov za korupciu a obmedzenie priestoru pre vyšetrovanie páchateľov v prebiehajúcich kauzách. Zásady právneho štátu ohrozujú aj rozsiahle personálne zmeny na kľúčových pozíciách vo verejnej správe pri úplnej absencii transparentných výberových konaní. Prístup vlády už od jej nástupu zahŕňa aj útoky na nezávislé kontrolné a regulačné inštitúcie, vyšetrovacie orgány a predstaviteľov občianskej spoločnosti a médií. Zatiaľ čo je pozornosť verejnosti sústredená predovšetkým na diskusie o trestnej politike, vláda avizuje kontroverzné zmeny aj v ďalších kľúčových oblastiach vrátane obmedzenia transparentnosti verejného obstarávania, ovládnutia verejno-právnych médií či rušenia špecializovaných útvarov polície bojujúcich proti závažnej kriminalite a korupcii.“ Citujem, Francois Valerian, predseda globálnej Správnej rady (Transparenty International, pozn. red.): „Poslaním demokratickej vlády je presadzovať právny štát a brániť obete korupcie, nie uľahčovať život páchateľom prostredníctvom zrýchlených legislatívnych postupov.“ Ďakujem.
Paška, Pavol, predseda NR SR (2013-09-03):
Vážené pani poslankyne, páni poslanci, poprosím vás, aby ste zaujali svoje miesta, budeme pokračovať v prerušenom rokovaní programu 23. schôdze hlasovaním o prerokovaných bodoch. (Krátka pauza.) Dámy a páni, budeme v druhom a treťom čítaní hlasovať o zákone z 21. júna, ktorým sa mení a dopĺňa autorský zákon. Je to zákon, ktorý vrátil na opätovné prerokovanie Národnej rade pán prezident Slovenskej republiky, máte to pod tlačou č. 620. Poprosím pána poslanca Senka, aby hlasovanie uviedol. [Hlasovanie o zákone z 21. júna 2013, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov a ktorým sa mení zákon č. 212/1997 Z. z. o povinných výtlačkoch periodických publikácií, neperiodických publikácií a rozmnoženín audiovizuálnych diel v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 620.]
R. Raši, minister zdravotníctva SR: (2009-02-11):
Ďalšou dôležitou navrhovanou zmenou je úprava podmienok pre pestovanie konopy siatej na vlákno a na semeno, ak pestovateľ je poberateľom priamych platieb podľa príslušných právnych predpisov Európskej únie. Cieľom návrhu zákona je umožniť poľnohospodárom, ktorí sú poberateľmi priamych platieb podľa nariadenia Rady a nariadenia Komisie pestovať odrody konopy siatej uvedené v prílohe 2 nariadenia Komisie č. 796 z roku 2004 bez povolenia. Dohľadom nad dodržiavaním vymenovaných právnych predpisov budú poverené organizácie v pôsobnosti Ministerstva pôdohospodárstva Slovenskej republiky, a to Pôdohospodárska platobná agentúra a Ústredný kontrolný a skúšobný ústav poľnohospodársky v Bratislave. Pre žiadateľov o pestovanie maku siateho sa zmierňuje administratívna záťaž pri podávaní žiadosti o vydanie povolenia. Cieľom je podporiť pestovanie maku, ktorý je nielen cennou potravinou, ale aj cennou vstupnou surovinou na výrobu alpiových alkaidov  pre slovenského spracovateľa tejto suroviny. Návrhom zákona sa dopĺňajú ustanovenia o dôvodoch na dočasné pozastavenie činnosti alebo na zrušenie povolenia a ustanovenia o pokutách. V čl. II sa navrhuje doplnenie zákona č. 308 a zákona č. 195 tým, že sa ustanovuje kontrola skrytej reklamy psychotropných látok vo vysielaných programoch. Vážená pani predsedajúca, vážené pani poslankyne, páni poslanci, žiadam o podporu uvedeného zákona. Ďakujem pekne.
Drobný, Stanislav, poslanec NR SR (2018-12-05):
Ďakujem za slovo. Vážený pán predsedajúci, vážené panie poslankyne, vážení páni poslanci, vážení prítomní, tento návrh zákona je len veľmi slabou náplasťou na veci, ktoré v slovenskom sociálnom systéme nefungujú. Tí z vás, ktorí majú rodičov, rodinných príslušníkov alebo známych, ktorí sa vekom, zdravotnými alebo inými životnými okolnosťami ocitli v núdznej situácii, vedia, aké je ťažké sa dostať k pomoci v podobe umiestnenia v zariadení sociálnych služieb. Korupcia a klientelizmus sa ani zďaleka netýka iba vrcholových pozícií v súkromnom sektore či v politike. Miesta v zariadeniach sociálnych služieb sú nedostatkovým tovarom a obchodovanie s nimi na základe známostí či úplatkov je rovnako bežné ako zápchy v Bratislave. Klasickým príkladom je starostlivosť o dôchodcov – občanov, ktorí dlhodobo prispievali do štátneho rozpočtu a na sklonku života im nikto neposkytne protihodnotu za dane, ktoré počas svojich výkonných rokov odvádzali. Je potrebné si uvedomiť, že zariadenia sociálnych služieb nie sú prejavom dobrej vôle. Ich zriadenie, udržiavanie a zákonné vedenie je povinnosťou, ktorá sa má zakladať predovšetkým na spravodlivosti a transparentnosti. Miesto v zariadení sociálnych služieb nemá byť luxusom, ale štandardom, na ktoré by mal mať každý občan rovnaké právo. Predkladaný návrh zákona má za účel zaviazať zariadenia sociálnych služieb k zverejňovaniu zoznamov čakateľov na svojich webových stránkach s plným ohľadom na ochranu osobných údajov čakateľov. Jednotlivci by tak mali možnosť si prezerať aktuálny stav svojich žiadostí bez zbytočných prieťahov a skontrolovať, či ich náhodou niekto v zozname nepredbehol či nepreskočil len preto, že by mu finančné prostriedky túto výsadu umožnili zakúpiť. Ďakujem za pozornosť.
E. Angyalová, poslankyňa: (2003-06-18):
Prvá vec je, že by som vás naozaj v rámci politickej kultúry chcela poprosiť, aby to, že potrebujeme niektoré veci harmonizovať so smernicami EÚ, nebolo zneužívané na to, že sú zákony predkladané v skrátenom konaní. Všetci dobre vieme, že tieto zákony o spotrebných daniach a tento návrh zákona, ktorý teraz prišiel o DPH, tu nie je pre nič iné, len preto, lebo je problém so štátnym rozpočtom a treba vykryť výpadok príjmov. To, že paralelne, že sekundárne tento návrh zákona rieši aj to, že zákon bude v súlade so Šiestou smernicou Európskej únie, áno, to je podľa mňa v tomto prípade sekundárne. Preto prichádza návrh zákona teraz, lebo je výpadok príjmov. Takže by som bola veľmi rada, keby to nebolo, povedala by som, tak decentne zneužívané. Ale inú vec sa chcem spýtať. Pán predrečník predo mnou to asi povedal, len to nepovedal úplne jasne. Takže sa chcem spýtať na pána Figeľa, keď vyjednával prechodné obdobia: Aký zmysel mala jeho práca, keď teraz prichádza tento návrh zákona? Ani neviem, či sa mám spýtať až tak tvrdo, ale mne to pripadá ako neúcta k jeho robote. Takže, keby ste mi mohli odpovedať, pán minister. Ďakujem pekne. (Potlesk.)
P. Hrušovský, predseda NR SR: (2003-10-31):
(Hlasovanie.) 128 prítomných, 75 za, 50 proti, 3 sa zdržali. Návrh sme schválili. Pristúpime k tretiemu čítaniu o vládnom návrhu zákona, ktorým sa mení a dopĺňa zákon č. 312/2001 Z. z. o štátnej službe a o zmene . a doplnení niektorých zákonov v znení neskorších predpisov a o zmene a doplnení niektorých zákonov. Otváram rozpravu. Pýtam sa pánov poslancov, či sa chce niekto do rozpravy prihlásiť? Konštatujem, že nie je to tak. Vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými pozmeňujúcimi a doplňujúcimi návrhmi s odporúčaním...
Pellegrini, Peter, podpredseda NR SR (2020-04-02):
Posledný v rozprave je pán poslanec Kotleba, nech sa páči, máte slovo, pán poslanec.
Paška, Pavol, predseda NR SR (2012-10-25):
Ďakujem. Nie sú faktické poznámky na vaše... (Prerušenie vystúpenia predsedu NR SR spravodajcom.)
Linhart, Patrick, poslanec NR SR (2020-05-19):
Ďakujem za slovo. Už som si myslel, že veľa rozprávam. Takže, aby som pokračoval ďalej, z technických príčin, keďže ma seklo, iba veľmi krátko, mne stačí tých 30 sekúnd. Ja dúfam, že sa už toto v budúcnosti nestane. Ja vám naozaj držím palce, pretože aby ja som, ešte som si ani neprevzal mandát, aby som bol na pozemkovom fonde v Nových Zámkoch, aby som chránil, aby som chránil poľnohospodárov, ktorí mali byť pripravení o pôdu, a to sú stredne veľké podniky, kde mali, kde boli pestované kopec plodín a tisíce kusov dobytka, milión kusov vajec, aby ich chránil poslanec, ešte ktorý si neprevzal mandát, tak to je, naozaj to bolo veľmi smutné. Viem, že ste tú správu nepripravovali vy, držím vám palce, len to som chcel povedať. Ďakujem pekne za slovo.
Zmajkovičová, Renáta, podpredsedníčka NR SR (2013-10-28):
Pán poslanec Fronc.
Paška, Pavol, predseda NR SR (2012-09-11):
Ďalej, pán spravodajca.
Žiga, Peter, podpredseda NRSR (2024-06-27):
Prezentujme sa a hlasujme. (Hlasovanie.) 142 prítomných, 80 za, 60 proti, 1 sa zdržal, 1 nehlasoval. Konštatujem, že Národná rada po opätovnom prerokovaní schválila novelu zákona č. 543/2002 o ochrane prírody a krajiny, vrátenú prezidentkou Slovenskej republiky. Teraz prosím spoločného spravodajcu z výboru pre sociálne veci poslanca Michal Stušku, aby uviedol hlasovanie o návrhu uznesenia k bodu 122 schváleného programu. Je to Návrh účtovnej závierky Sociálnej poisťovne za rok 2022, tlač 315. Nech sa páči, pán poslanec. (Hlasovanie o návrhu uznesenia k Návrhu účtovnej závierky Sociálnej poisťovne za rok 2022 , tlač 315.)
Taraba, Tomáš, poslanec NR SR (2022-03-23):
A druhá vec. A druhá vec, čo som prekvapený (povedané súbežne s predsedajúcim), že pán Žiak, samozrejme, by som oveľa viac povedal, že štát dovol... (Prerušenie vystúpenia časomerom.)
Paška, Pavol, predseda NR SR (2013-09-11):
Pán poslanec, o čom budeme hlasovať?
Sulík, Richard, predseda NR SR (2010-12-09):
Prosím, hlasujte, teraz o pozmeňujúcom návrhu. (Hlasovanie.) Zo 131 prítomných poslancov hlasovalo 74 za, 3 proti, 54 sa zdržalo. Pozmeňujúci návrh sme schválili.
Laššáková, Jana, podpredsedníčka NR SR (2012-09-28):
Prosím, prezentujme sa a hlasujeme. (Hlasovanie.) Prítomných 120 poslancov, za návrh hlasovalo 34, proti 71, zdržalo sa 14 poslancov, nehlasoval 1. Konštatujem, že Národná rada sa uzniesla, že nepostúpi tento návrh zákona do druhého čítania. Ďalej prosím spravodajcu z výboru pre obranu a bezpečnosť poslanca Vladimíra Matejičku, aby uviedol hlasovanie v prvom čítaní o návrhu poslanca Národnej rady Slovenskej republiky Miroslava Kadúca na vydanie zákona, ktorým sa mení a dopĺňa zákon č. 8/2009 Z. z. o cestnej premávke (tlač 213). Nech sa páči, pán poslanec, uveďte hlasovanie. (Hlasovanie o návrhu poslanca Národnej rady Slovenskej republiky Miroslava Kadúca na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov (tlač 213).
A. Belousovová, podpredsedníčka NR SR: (2007-11-27):
Nech sa páči.
Ľ. Kaník, minister práce, sociálnych vecí a rodiny SR: (2004-10-26):
V právnej úprave účasti na doplnkovom dôchodkovom sporení sa zachováva zamestnanecko-zamestnávateľský princíp a novo sa umožňuje individuálny vstup do systému každej fyzickej osobe, ktorá dovŕšila najmenej 18 rokov veku. Z doplnkového dôchodkového sporenia sa navrhuje poskytovať doplnkový starobný dôchodok, doplnkový výsluhový dôchodok, jednorazové vyrovnania a odstupné. V právnej úprave doplnkového starobného dôchodku sa navrhuje sprísniť podmienky jeho vyplácania, a to zvýšením minimálneho veku z 50 rokov na 55 rokov a predĺžením minimálneho obdobia doplnkového sporenia z päť na desať rokov. Vo vzťahu k zamestnancom, ktorí vykonávajú práce zaradení do kategórie 3 alebo 4 podmieňujúce vyplácanie doplnkového výsluhového dôchodku, sa zachováva povinnosť ich zamestnávateľa platiť príspevky na doplnkové dôchodkové sporenie najmenej vo výške dvoch percent z vymeriavacieho základu. V právnej úprave výšky odstupného sa na rozdiel od súčasnej úpravy navrhuje vyplatiť nielen príspevky účastníka vrátane výnosov z hospodárenia s týmito príspevkami, ale aj príspevky zamestnávateľa a výnosy z hospodárenia s týmito príspevkami, a to v sume určenej dávkovým plánom. Na rozdiel od súčasnej právnej úpravy dôchodkového poistenia sa navrhuje, aby v doplnkovom dôchodkovom sporení predmetom dedenia bola celá suma zostatku na osobnom účte účastníka vrátane príspevkov zamestnávateľa a výnosov z ich investovania. Navrhuje sa transformácia dôchodkových poisťovní na doplnkové dôchodkové spoločnosti, ktoré budú vykonávať doplnkové dôchodkové sporenie výlučne na základe povolenia na vznik a činnosť doplnkovej dôchodkovej spoločnosti udeleného Úradom pre finančný trh. Výkon dohľadu v doplnkovom dôchodkovom sporení prechádza z pôsobnosti ministerstva práce, sociálnych vecí a rodiny a ministerstva financií na Úrad pre finančný trh. Súčasne sa navrhuje novelizovať živnostenský zákon, zákon o ochrane vkladov, zákon o dohľade nad finančným trhom a zákon o dani z príjmov. Ďakujem za pozornosť, to je všetko.
Žitňanská, Lucia, ministerka spravodlivosti SR (2011-10-18):
Ďakujem pekne. Pán predsedajúci, vážené dámy poslankyne, vážení páni poslanci, na rokovanie Národnej rady predkladám vládny návrh zákona o uznávaní a výkone rozhodnutí, ktorými sa ukladá trestná sankcia nespojená s odňatím slobody alebo probačné opatrenia na účely dohľadu v Európskej únii. Cieľom navrhovanej právnej úpravy je transpozícia rámcového rozhodnutia Rady č. 2008/947/SVV z 27. novembra 2008 o uplatňovaní zásady vzájomného uznávania na rozsudky a probačné rozhodnutia, na účely dohľadu nad probačnými opatreniami a alternatívnymi sankciami v platnom znení do právneho poriadku Slovenskej republiky. Na účely dosiahnutia cieľov návrhu zákona v súlade s rámcovým rozhodnutím sa ustanovujú pravidlá, podľa ktorých súdy Slovenskej republiky uznajú a vykonajú rozsudky a probačné rozhodnutia vydané v inom členskom štáte Európskej únie a stanovujú sa pravidlá pre odovzdanie výkonu týchto rozhodnutí vydaných súdmi Slovenskej republiky do iného členského štátu Európskej únie. Poprosím o prerokovanie tohto návrhu zákona. Ďakujem pekne.
Mizík, Stanislav, poslanec NR SR (2018-01-31):
Vážené kolegyne a kolegovia, toto je opäť zvláštna situácia, druhýkrát za dva dni, obžalovaný, minister vnútra a dnes aj dokonca bývalý štátny tajomník ministra vnútra, toto nevymyslíš. Opäť tu máme ďalší zákon, ktorý uvádza smernice Európskeho parlamentu, Rady EÚ do našej praxe. Už včera večer som hovoril, že Európsky parlament a Rada Európy sú najneschopnejšie organizácie, ktoré rozvrátili svoje vlastné krajiny na západe Európy. Aby som to rozšíril, sú to najbabráckejšie organizácie od čias tridsať-, 30-ročnej vojny. Opäť tu je salámová metóda okliešťovania slobody a totálneho sledovania jednotlivcov. Ako ináč, je to pod zámienkou ochrany ľudí, vyšetrovania a stíhania teroristických a iných závažných trestných činov. Nuž je to boj pod typickou falošnou vlajkou, falsche Flagge, ktorý vedie k totálnemu zotročeniu obyvateľstva, k sledovaniu, k šikanovaniu. Takže toľko k ďalšej aplikácií smerníc od EÚ, od veľkého európskeho brata. A teraz vysvetlím pánovi ministrovi úplne prapočiatočné korene európskych smerníc. Možná to nevie, možno vie. Na myšlienku Európskej komisie prišiel prominentný nacistický právnik Walter Hallstein, bol člen Národnosocialistickej aliancie ochrancov práva za tretej ríše. Už v roku 1938 zastupoval nemeckú stranu vo vzťahoch Nemecko – Taliansko, v právnických vzťahoch a na právnickej konferencii. Čo riešili? Bolo to vo Viedni. Že oba národy musia vyriešiť rasovú otázku a hlavne židovskú a tá má, tá rasa má byť na večné časy eliminovaná. Vedúci nemeckej komisie bol presne Walter Hallstein. No. Hallstein vyformuloval a vypracoval systém Komisie Európy pred rokom ’39 a po vojne sa stal dokonca jej prezidentom, pretože prevrátil kabát ako mnohí vtedajší nacisti. Bol zvolený na dva volebné obdobia, od roku 1958 až do roku 1967. Európska prá..., Európska komisia predkladá právne predpisy, Európsky parlament..., Európskemu parlamentu, Európskej rade a všetko toto, tento nešťastný guláš aplikujeme do našej praxe. Takže tu máte, pán minister, korene smerníc pochádzajúcich z EÚ. Ďakujem za slovo.
Hort, Milan, podpredseda NR SR (2010-12-09):
Ďakujem pekne. Ďalšou vylosovanou otázkou v poradí je otázka od pána poslanca Richarda Oravca a otázka znie: „Pani premiérka, vytvára schválený rozpočet priestor preto, aby sa Slovensko na budúci rok začalo spamätávať z následkov hospodárskej krízy?“ Nech sa páči, pani premiérka, priestor na vašu odpoveď.
V. Veteška, podpredseda NR SR: (2004-05-25):
J. Jaduš, poslanec: Vážení kolegovia, ja pozorne sledujem túto diskusiu už od začiatku. My sme sa v prvom čítaní začali zaoberať mnohými konkrétnymi paragrafmi a tak ďalej a tak ďalej. Tu treba povedať, že treba odmietnuť zákony ako systém, pretože všetko to, čo pán minister tu predostrel, a celá snaha posunúť zdravotníctvo do oblasti akýchsi trhových princípov je mylné už od začiatku, pretože ak sa zavádzajú trhové princípy, potom ich hneď zákony aj deformujú. Napríklad, aká je sloboda výberu poskytovateľa, ak rozhoduje o tom poisťovňa? U koho ja si môžem tú službu vyžiadať? Aká je rovnosť šancí samotných poskytovateľov, ak s nimi poisťovňa podpíše, alebo nepodpíše nejakú zmluvu? Ak hovoríme o tom, že poisťovne budú môcť podnikať, to znamená, že aj oni budú môcť mať vlastné zariadenia. Potom sa pýtam, kto donúti poisťovňu robiť množstvo zmlúv v nejakom území, keď tam bude mať vlastné zdravotnícke zariadenie. Je samozrejmé, že budú peniaze tlačiť do vlastných zariadení, a nie do ostatných lekárov alebo zdravotníckych zariadení, kde nebudú mať účasť majetkov na týchto zariadeniach. Treba povedať, že aj aká je tu ochrana poistencov. Vy viete veľmi dobre, koľko bánk skrachovalo napriek tomu, že Národná banka Slovenska mala nad nimi ochranný dohľad. To, že prevediem poistencov do iných poisťovní, neznamená, že tam pôjdu aj peniaze, ak tie peniaze sa stratia v skrachovanej poisťovni. Takže ešte raz. Je tu množstvo otázok, na ktoré nám tento systém, ktorý nám ponúkol pán minister Zajac, nám neponúkajú odpovede a ja si preto myslím, že to treba odmietnuť...
Ďuriš Nicholsonová, Lucia, podpredsedníčka NR SR (2017-03-29):
Pán poslanec Budaj, veľmi rada by som vám dala slovo, ale rozprava bola ukončená, toto bolo už záverečné slovo predkladateľa. A pýtam sa pána spravodajcu, či sa chce vyjadriť k rozprave. Nie, nie je tomu tak. Prerušujem rokovanie o tomto bode programu. No a teraz by mal nasledovať bod, ktorý je môj, ale keďže vediem schôdzu, nemôžem uviesť svoj vlastný bod, a preto by som vás, kolegyne, kolegovia, chcela požiadať, že či je všeobecný súhlas s tým, aby tento môj bod prešiel na záver schôdze. (Súhlasné reakcie z pléna.) Ďakujem vám veľmi pekne. Teraz pristúpime k prvému čítaniu o návrhu poslancov Ľubomíra Galka, Milana Laurenčíka na vydanie zákona, ktorým sa mení zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov. Návrh zákona má tlač 463, návrh na jeho pridelenie na prerokovanie výborom je v rozhodnutí pod číslom 475. Nech sa páči, pán poslanec Milan Laurenčík uvedie predmetný návrh zákona. (Rokovanie o návrhu poslancov Národnej rady Slovenskej republiky Ľubomíra Galka a Milana Laurenčíka na vydanie zákona, ktorým sa mení zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov , tlač 463.)
Ďuriš Nicholsonová, Lucia, podpredsedníčka NR SR (2017-03-29):
Pán poslanec Šuca.
V. Veteška, podpredseda NR SR: (2005-12-08):
Nech sa páči, pán minister.
Poliačik, Martin, poslanec NR SR (2013-10-30):
Ďakujem. Dajte, pán predseda, prosím, hlasovať o tom, že Národná rada prerokuje aj tento návrh zákona v druhom čítaní.
Laššáková, Jana, podpredsedníčka NR SR (2012-07-31):
Ďakujem, pán minister, zaujmite miesto pre navrhovateľov. A teraz dávam slovo spravodajcovi, ktorého určil navrhnutý gestorský výbor pre sociálne veci, predsedovi tohto výboru, pánovi poslancovi Jánovi Podmanickému. Nech sa páči, pán predseda.
Paška, Pavol, predseda NR SR (2013-12-12):
Pán poslanec, čítajte, čo dostávate na stôl, tam máte v schválenom programe, od kedy do kedy je bod programu, tam máte napísané, že je to pravidelný bod, ktorý je vyhradený na štvrtok na dnešný dátum a je do 19.00 hodiny.
Grendel, Gábor, podpredseda NR SR (2020-04-01):
Ďakujem pekne. Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Dostál a pani poslankyňa Kozelová, pán poslanec Taraba. Končím možnosť, ešte pán poslanec Tomáš. Končím možnosť prihlásiť sa do rozpravy. Ako prvý vystúpi pán poslanec Dostál.
M. Číž, podpredseda NR SR: (2009-02-03):
Budeme pokračovať ďalším schváleným bodom programu dnešnej schôdze, a to štvrtým bodom, návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov , tak ako to máme v tlači 893. Návrh odôvodní podpredseda vlády a minister vnútra Slovenskej republiky Robert Kaliňák. Spravodajcom, aby som povedal, bude člen navrhnutého gestorského výboru Viliam Jasaň. Máte slovo, pán podpredseda vlády.
Matovič, Igor, poslanec NR SR (2017-02-14):
Dávam procedurálny návrh, aby sme dnes nerokovali po siedmej hodine, lebo takýmto spôsobom nás chcete iba šikanovať a chcete, aby sa ľudia nedozvedeli o obžalobe Roberta Fica, Andreja Danka a Bélu Bugára... (Prerušenie vystúpenia predsedajúcim.)
P. Hrušovský, predseda NR SR: (2004-02-05):
Nech sa páči, pán poslanec Hajduk. A. Hajduk, poslanec: Ďakujem pekne za slovo. Vážený pán predseda, vážené kolegyne, kolegovia, súčasťou spoločnej správy je návrh uznesenia Národnej rady k návrhu na vyslovenie súhlasu Národnej rady Slovenskej republiky s pristúpením Slovenskej republiky k Medzinárodnému dohovoru o ochrane rastlín. Prosím, aby ste dali hlasovať, že podľa čl. 86 písm. d) Ústavy Slovenskej republiky vyslovuje Národná rada súhlas s pristúpením Slovenskej republiky k Medzinárodnému dohovoru o ochrane rastlín.
Laššáková, Jana, podpredsedníčka NR SR (2015-05-15):
Pán poslanec Hlina, nech sa páči.
Hudacký, Ján, poslanec NR SR (2015-11-11):
Ja sa len veľmi krátko vyjadrím. Samozrejme, takéto systémové riešenia by boli určite urobili ďaleko viac už za tie štyri roky, ktoré sme ako keby premárnili za toto obdobie, pretože je všeobecne známe, a ja myslím, že niektorým politikom to stále nedochádza, že podnikatelia vytvárajú pracovné miesta, a nie nejaký zákon len taký sám osebe. Alebo inštitúcie vládne či verejné inštitúcie ako keby vytvárali pracovné miesta. Vôbec to nie je tak. Podnikatelia vytvárajú pracovné miesta. Ak nevytvoríme dobré podnikateľské prostredie v tých regiónoch, v tých okresoch, ktoré sú slabé, ktoré skutočne majú vysokú nezamestnanosť nikdy tam nedosiahneme nejaké dobré hospodárske výsledky, tí ľudia budú odchádzať, budú utekať z týchto regiónov. A, samozrejme, to naďalej bude zvyšovať, zväčšovať tieto disparity medzi jednotlivými regiónmi. Takže v každom prípade to je len toľko na dôvažok toho, čo som vlastne už hovoril vo svojom vystúpení. Ďakujem pekne.
Hraško, Igor, poslanec NR SR (2013-05-23):
Ďakujem pekne, pani predsedajúca. Nuž bolo by zaujímavé naozaj, keby kolegovia zo strany SMER skutočne počúvali to, čo sa rozpráva, pretože pokiaľ som ťa, Igor, dobre počúval ja, tak si hovoril, že práve eurofondy chceš na verejné investície, a nie súkromné čiže do súkromných vreciek. No a na rozdiel od pána Muňka ja si myslím, že by sa malo práve predávať najmä u nás na Slovensku, nie pchať to kdesi do zahraničia. Ale na to, aby sa kupovalo u nás na Slovensku, je potrebná kúpna sila. A tá sa, žiaľ, oslabuje zvýšenými daňami a odvodmi. No a tým sa stráca zamestnanosť a dostávame sa do nádhernej negatívnej špirály. A toto, žiaľ, zrejme socialisti nechcú pochopiť. Treba procesy naštartovať, ale z čoho, keď sa rozkráda? Takže pokiaľ sa prestane rozkrádať, potom bude aj na štart takýchto procesov. A potom tie procesy treba zveľaďovať, ale nie takými zvláštnymi opatreniami. Ty si konkrétne navrhol kroky, len, žiaľ, im to nepasuje do toho celého kontextu, pretože tam sa nedá ešte rozkrádať viacej. Takže ťažko tu hovoriť o zvyšovaní zamestnanosti a poklese nezamestnanosti, keď tu stále nám kdesi utekajú peniaze.
Jurinová, Erika, podpredsedníčka NR SR (2012-10-17):
Pán poslanec Hlina.
Bugár, Béla, podpredseda NR SR (2017-09-13):
Tri vety. Jedna... (Povedané so smiechom.)
Glváč, Martin, podpredseda NR SR (2018-12-05):
Pani poslankyňa Zimenová.
Kollár, Boris, predseda NR SR (2023-02-07):
Ďakujem. S ďalšou faktickou vystúpi pani poslankyňa Tabák. Len, pán poslanec, neviem, či ste tu neboli vtedy, keď to pani poslankyňa obhajovala, nedovolili by nám to na koaličnej rade toto predložiť, pokiaľ by to nebolo kryté. A kryté to neni z ďalšieho dlhu, ale museli sme priniesť aj alebo súhlasiť s opatrením, ktoré to bude kryť. To znamená, že pán poslanec tu nebol, Gyimesi, na tej koaličke, takže o tomto nevedel, takže, ak dovolíte, pán poslanec, rád by som poopravil, toto bude kryté novými zdrojmi, ktoré budeme ešte na tejto schôdzi schvaľovať, a budú to výdavky, ja neviem, z bánk, odvodový, odvody, špeciálny bankový odvod možno z poisťovní a neviem ešte z čoho všetkého a plne to vykryje tento výdavok. Takže tunák v tomto prípade chcem obidvoch pánov poslancov v dobrom upozorniť, pána Gyimesiho, že je to kryté novými zdrojmi a vás, pán poslanec, že neni to kryté z ďalších dlžôb. Ďakujem. A teraz vystúpi pani poslankyňa Tabák.
J. Brocka, poslanec: (2002-04-09):
J. Migaš, predseda NR SR: Panie poslankyne, páni poslanci, prezentujme sa a hlasujme o druhom pozmeňujúcom návrhu zo spoločnej správy s odporúčaním gestorského výboru schváliť. (Hlasovanie.) Prítomných je 117 poslancov, za 105, proti 3, zdržali sa 6 poslanci, nehlasovali 3. Druhý pozmeňujúci návrh sme schválili. Čiže o treťom nemusíme hlasovať.
Jurinová, Erika, podpredsedníčka NR SR (2014-05-28):
Otváram všeobecnú rozpravu. Do rozpravy som dostala jednu písomnú prihlášku. Prihlásený je pán poslanec Zsolt Simon z klubu MOST – HÍD. Nech sa páči, máte slovo.
Jurinová, Erika, podpredsedníčka NR SR (2013-04-16):
Chcete reagovať? Nech sa páči, pán poslanec Švejna, reakcia na faktickú poznámku.
Kollár, Boris, predseda NR SR (2020-07-09):
S ďalšou faktickou poznámkou vystúpi pani poslankyňa Mierna.
A. Belousovová, podpredsedníčka NR SR: (2010-03-09):
Faktické poznámky na vystúpenie pána poslanca Buriana majú pani poslankyňa Tóthová a pani poslankyňa Sárközy. Končím možnosť prihlásiť sa s faktickými poznámkami. Slovo má pani poslankyňa Tóthová.
I. Farkas, poslanec: (2010-03-02):
Vážení, o čo ide? Dovoľte, aby sme sa pozreli trošku do blízkej minulosti. Nástenkový antitender v roku 2008. Úrad pre verejné obstarávanie zaujal pod vedením Bélu Angyala veľmi vlažný postoj k tejto kauze. Po vyjadrení opozície o tom, že Úrad pre verejné obstarávanie sa stavia k tejto kauze veľmi vlažne, sa premiér vyjadril, že vedie to človek opozície, že Strana maďarskej koalície – Magyar Koalíció Pártja nominovala tohto predsedu úradu. SDKÚ dokonca vyzvala našu stranu SMK – MKP, aby odvolala z postu predsedu Úradu pre verejné obstarávanie Bélu Angyala, a tým aby nekompromitovala opozičné strany. Béla Angyal ale neodstúpil z tejto funkcie, dokonca naďalej si podržal miesto v predsedníctve strany SMK – MKP. A napokon SDKÚ ďalej vyzývala stranu MKP – SMK, aby opustil tento post, aby strana odvolala tohto nominanta z tohto významného postu. Podobne vlažný postoj zaujal Úrad pre verejné obstarávanie aj v iných kauzách, napríklad v kauze emisie. Čo sa stalo ďalej, vážení? V roku 2009 Béla Angyal vystúpil zo strany SMK – MKP, prestúpil do novovzniknutého celku MOST. Ajhľa, situácia a komunikácia zo strany premiéra sa prudko zmenila. Premiér inicioval v posledných týždňoch legislatívnu úpravu, legislatívnu zmenu, aby funkčné obdobie predsedu Úradu pre verejné obstarávanie účelovo, berúc do úvahy politické reálie na Slovensku, aby mohol tento nominant, bývalý nominat SMK – MKP, zastávať až do konca volebného obdobia. A ešte flagrantne sa to zdôvodňovalo takým spôsobom, že toto miesto je permanentne vyárendované pre opozičné strany a treba počkať na výsledok volieb a potom sa ukáže, ktoré strany budú alebo zostanú v pozícii, a tým pádom ony budú mať možnosť nominovať nového predsedu ÚVO. Vážení, tento argument neobstojí, je veľmi prehľadný. Ide o to, že rovnobežky sa v nedohľadne stretnú. Ide o to, že premiér takýmto spôsobom chcel dosiahnuť, aby Béla Angyal mohol vydržať vo funkcii až do konca volebného obdobia a aby sa takýmto spôsobom mohol odvďačiť Bélovi Angyalovi za vykonanú prácu. Je to natoľko okaté, že dokonca aj predseda MOST-u – HÍD Béla Bugár vyzval Bélu Angyala, aby odstúpil z tohto postu a aby v zmysle doteraz platného znenia zákona ukončil svoje pôsobenie. Ďakujem pekne.
V. Veteška, podpredseda NR SR: ():
Svoju slobodu si dokážeme užiť, len ak budeme i my poslanci Národnej rady Slovenskej republiky schopní vnímať reálny život a prijímať také zákony a také rozhodnutia, ktoré budú znamenať tvorenie nového, efektívneho a všeobecne spoločensky prospešného projektu rozvoja Slovenska, aby naše konanie bolo na prospech spoločenstva Slovákov, Čechov, Maďarov, Nemcov, Poliakov, Rusínov, Ukrajincov, Rómov – teda všetkých, ktorí tvoria spoločenstvo našej dnes už desaťročnej Slovenskej republiky. Pred nami je čas zodpovednosti na dlhé obdobie. Je to aj vážna príležitosť na širšie porozumenie medzi občanmi a zvlášť volenými predstaviteľmi občanov. Kroky, ktoré nás čakajú, budú len vtedy úspešné, ak dokážeme medzi sebou odborne komunikovať a úspešne spolupracovať. Vyslovujem presvedčenie, že už odteraz, od tejto chvíle je potrebné kultivovane súťažiť o to, ako rýchlo a efektívne dokážeme napĺňať ciele, ktoré od nás naši spoluobčania očakávajú už desať rokov. Vážený pán prezident Slovenskej republiky, vážená Národná rada, vážená vláda, ctení hostia, chcem vám všetkým poďakovať za účasť na dnešnom slávnostnom zasadnutí Národnej rady Slovenskej republiky pri príležitosti významného výročia vzniku Slovenskej republiky. Ďakujem. (Potlesk.) (Odchod prezidenta Slovenskej republiky za zvukov fanfár.) (Slávnostné zasadnutie NR SR sa skončilo o 15.18 hodine.)
Gažovičová, Tina, poslankyňa NR SR (2023-12-20):
Ďakujem za slovo, pán predsedajúci. Ďakujem kolegovi Kiššovi za jeho taký podrobný exkurz do toho štátneho rozpočtu, lebo naozaj je tam veľa aspektov, na ktoré sa musí pozrieť človek, ktorý, ktorý dlhodobo pracoval a analyzoval, a analyzoval verejné financie. A naozaj aj ja chcem zopakovať, že nás teda veľmi mrzí, že napriek tomu, že priamo toto plénum odhlasovalo tú päťhodinovú prestávku na výbory práve k rozpočtu, kde sme sa mali mať priestor podrobne tomu venovať, tak teda nielenže to sa nenaplnilo, ale teraz sa tuto ešte dozvedám od kolegyne, že, že ešte aj keď už sa tá rozprava otvorila, tak sa deje paralelne s výbormi, čo, čo teda asi naozaj nie je v poriadku. Mňa viacero vecí teda veľmi zaujalo v tom vystúpení, okrem iného práve napríklad informácia o tom, že tá rezerva, ktorú si to ministerstvo necháva, je, je najväčšia v histórii. A okrem iného sa tam skrýva teda aj už teda tuto opakovane diskutovaná energopomoc za 800 mil. a naozaj ma to nesmierne mrzí hlavne teda v kontexte toho, že pre rezort školstva na jednej strane teda minister zo svojho pohľadu to podáva ako úspech, že došlo k nejakému 660 mil. eur navýšenie nie pre školstvo, čím vlastne ale prevažne sa ako doťahujú tie valorizácie platov, ktoré už boli predtým schválené. Čiže nedochádza k nejakému novému navýšeniu. A napriek tomu teda na školstvo, a to aj Národný kontrolný úrad upozorňuje na ten investičný dlh do školstva, že ešte aj na toto ide menej ako napríklad na plošnú a neekologickú energopomoc... (Prerušenie vystúpenia časomerom.)
P. Hrušovský, predseda NR SR: (2004-05-13):
Teraz poprosím pána ministra obrany, aby odpovedal na otázku pána poslanca Ondriaša, ktorý sa vás pýta: „Predpokladajú sa alebo sa už plánujú vojenské základne, alebo iné vojenské zariadenia USA, alebo NATO na území Slovenska?“
D. Lipšic, podpredseda vlády a minister spravodlivosti SR: (2003-01-14):
Okrem návrhu nového znenia § 1 ods. 2 bol predložený návrh zákona schválený predchádzajúcim parlamentom, avšak bol následne vetovaný prezidentom republiky a v opätovnom prerokovaní vrátený zákon parlamentom nebol schválený. Vláda Slovenskej republiky otázky transparentnosti činnosti strediska vrátane možnosti kontroly jeho činnosti, ktoré upravuje návrh predloženého zákona, naďalej považuje za zásadné a principiálne. Na základe uvedeného sa rozhodla návrh zákona predložiť Národnej rade Slovenskej republiky na opätovné prerokovanie. Súčasný právny stav, keď existuje právna konštrukcia, na základe ktorej správna rada rozhoduje o štatúte, ktorý určuje zloženie správnej rady, si myslím, že v právnom štáte nie je prijateľný. Tento predložený návrh zákona nebude mať vplyv na štátny rozpočet ani na zamestnanosť. Je v súlade s ústavou, s právnym poriadkom, ako aj s medzinárodnými dohodami, na základe ktorých bol Národnou radou prijatý zákon č. 308/1993 Z. z. o zriadení Slovenského národného strediska pre ľudské práva. Na základe uvedeného odporúčam Národnej rade predložený návrh zákona prerokovať a schváliť. Ďakujem.
M. Dzurinda, predseda vlády SR: (2001-09-20):
Chcem vás, pani poslankyňa, teda informovať, že Úrad vlády Slovenskej republiky nehradil ani mojej manželke, ani manželke pána podpredsedu vlády nijaké trovy, nijaké náklady ani stravné, ani vreckové. Zhrniem a poviem, že pobyt obidvoch manželiek nestál slovenských daňových poplatníkov ani jedinú slovenskú korunu. J. Migaš, predseda NR SR: Pani poslankyňa, 29 sekúnd, nech sa páči.
Linhart, Patrick, poslanec NR SR (2020-04-23):
Ďakujem za slovo, pán predsedajúci. Ja som veľmi rád, že sa súčasné PVV-čko orientuje nielen na dokončenie diaľnic, čo je časovo dlhodobejšia záležitosť, ale hlavne sa zameriava aj na z časového hľadiska krátkodobo dosiahnuteľné ciele. Je tu pre rozvoj hlavne regiónov. Ty si, Miloš, spomínal, myslím, Starú Ľubovňu, ja tu budem hovoriť ako rodený Kežmarčan za Kežmarok. Bolo by veľmi dobré, keby sa konečne v Kežmarku – a dúfam, že sa nám to podarí alebo tejto vláde podarí – dokončil obchvat, kde už bol riešený schváleným územným plánom, kde je potreba vyčleniť nejakých 203 miliónov na začatie prác, pokiaľ som sa správne informoval, nejakých 50 miliónov eur a ja dúfam, že sa to tejto vláde podarí a určite za to budú všetci ľudia, a z Kežmarku hlavne, vďační. Takže držím vláde palce v tomto bode.
Kollár, Boris, predseda NR SR (2022-06-29):
Prosím, prezentujme sa a hlasujeme. (Hlasovanie.) Prítomných 136 poslancov, za 127, proti žiadny, zdržalo sa 9. Uvedený návrh sme schválili.
Vaľová, Jana, poslankyňa NR SR (2012-08-01):
Vážená pani predsedajúca, môžem začať, ale myslím si, že neskončím do konca.
Grendel, Gábor, podpredseda NR SR (2023-06-22):
Takže dobre tomu rozumiem, pán poslanec, že nebudete už potom zajtra pokračovať? (Reakcia z pléna.) Budete. Máte k dispozícii zvyšných deväť a pol minúty, po vás vystúpi pani poslankyňa Kavecká. Skôr ako preruším schôdzu, ešte procedurálny návrh pán poslanec Saloň.
Bugár, Béla, podpredseda NR SR (2017-11-30):
Prezentujme sa a hlasujme. (Hlasovanie.) Prítomných 127 poslancov, za 79, proti 10, zdržalo sa 37 poslancov, 1 nehlasoval. Návrh sme odsúhlasili. Nech sa páči.
P. Hrušovský, predseda NR SR: (2003-12-12):
Chcem vás informovať ešte predtým, ako pristúpime k hlasovaniu o jednotlivých prerokovaných vládnych návrhoch a poslaneckých návrhoch, že z dnešnej schôdze Národnej rady sa ospravedlnili pán poslanec Brhel a pani poslankyňa Belohorská je na zahraničnej pracovnej ceste. Odporúčam teraz, aby sme pokračovali v rokovaní hlasovaním o včera prerokovaných vládnych návrhoch zákonov, ktoré sme včera prerušili rokovaním pred hlasovaním. Poprosím teraz postupne pánov spravodajcov, aby uvádzali jednotlivé návrhy na hlasovanie. Poprosím pána poslanca Madeja. (Krátka pauza.) Pán poslanec Madej nie je ešte prítomný, tak poprosím, aby pán poslanec Malchárek ako druhý v poradí spravodajca k prerokúvanému vládnemu návrhu zákona o Fonde na podporu zahraničného obchodu uvádzal jednotlivé návrhy na hlasovanie. Nech sa páči, pán poslanec Malchárek. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 379/1996 Z. z. o Fonde na podporu zahraničného obchodu v znení neskorších predpisov , tlač 456.) J. Malchárek, poslanec: Ďakujem, pán predseda Národnej rady. Vážené dámy poslankyne, páni poslanci, v rozprave neodznel žiaden pozmeňujúci a doplňujúci návrh ani procedurálny návrh, preto prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Číž, Miroslav, podpredseda NR SR (2015-01-29):
Slovo má pani poslankyňa Hufková.
Klus, Martin, podpredseda NRSR (2019-12-05):
Keďže v skrátenom legislatívnom konaní sa nepoužijú obmedzenia na postúpenie návrhu zákona do tretieho čítania, pristúpime k tretiemu čítaniu a otváram rozpravu v rámci tohto čítania. Hlási sa niekto do rozpravy? Nie je tomu tak. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pani spoločná spravodajkyňa, uveďte odporúčanie gestorského výboru.
Mihál, Jozef, poslanec NR SR (2012-08-09):
Ďakujem. Ide vlastne o návrh, ktorý som predložil ja, až na to, že je tam inak riešené písmeno d). Ale teda neviem, keby tento návrh bol schválený, ako by si správcovské spoločnosti vlastne poradili, keď majú dva podobné fondy negarantované a z nich v jednom má byť 0,3 % a v druhom 0,2 %. To je trošku nezmysel. To je po prvé. A po druhé. Vy ste prehliadli, respektíve naschvál neupravili vládny návrh na zvýšenie poplatku za zhodnotenie, lebo ten tu nejako nevidím. Asi ste na to zabudli, pán kolega.
Kollár, Boris, predseda NR SR (2020-04-03):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Chce sa vyjadriť k rozprave spravodajkyňa? Nie. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona o mimoriadnych opatreniach v súvislosti so šírením nebezpečnej nákazlivej ľudskej choroby COVID-19 v oblasti zdravotníctva, a ktorým sa menia a dopĺňajú niektoré zákony. Vládny návrh zákona má tlač č. 46. Návrh na jeho pridelenie sa preroko..., návrh na jeho pridelenie na prerokovanie výborom je v rozhodnutí č. 38. Prosím ministra zdravotníctva Slovenskej republiky Marka Krajčího, aby vládny návrh zákona uviedol. (Rokovanie o vládnom návrhu zákona o mimoriadnych opatreniach v súvislosti so šírením nebezpečnej nákazlivej ľudskej choroby COVID-19 v oblasti zdravotníctva a ktorým sa menia a dopĺňajú niektoré zákony , tlač 46.)
Figeľ, Ján, podpredseda NR SR (2013-05-22):
Ďakujem pekne. To bolo posledné vystúpenie v písomnej časti rozpravy. Pýtam sa, či sa chce niekto prihlásiť do rozpravy ústne. Ešte je to otvorené. Myslím, že Viskupič Jozef, Kubánek Stanislav posledný. Končím možnosť prihlásiť sa do tejto ústnej časti rozpravy. Ideme v poradí. Jozef Mikloško ako prvý, nech sa páči. Poradie prihlásených aj zoznam vidíte, Jozef Mikloško, Jana Žitňanská, Igor Hraško, Jana Vaľová, Štefan Kuffa, Richard Vašečka, Oľga Nachtmannová, Jozef Viskupič a posledný Stanislav Kubánek. Nech sa páči.
Grendel, Gábor, podpredseda NR SR (2023-03-30):
Pani poslankyňa Janka Majorová Garstková.
Bugár, Béla, doterajší podpredseda NR SR (2012-04-04):
József Nagy.
Šimečka, Michal, podpredseda NR SR (2023-11-28):
Ďakujem veľmi pekne. Pán poslanec Mikulec.
Zmajkovičová, Renáta, podpredsedníčka NR SR (2013-06-20):
Na vystúpenie tri faktické poznámky. Uzatváram možnosť prihlásiť sa s faktickou poznámkou. Pani poslankyňa Mezenská.
Andrejuvová, Anna, poslankyňa NR SR (2022-03-24):
Ďakujem, pán predseda, v rozprave k návrhu na uznesenie Národnej rady Slovenskej republiky vystúpil pán poslanec Žiak, podal pozmeňujúci návrh na výšku pokuty o tisíc euro upraviť, z tisíc euro upraviť na dvetisíc euro. Pozmeňovací návrh nebol predložený v súlade s § 29 ods. 1 zákona č. 350/1996 o rokovacom poriadku Národnej rady Slovenskej republiky v znení neskorších predpisov, a preto nemôžeme o ňom hlasovať. Pán predseda, dajte hlasovať o návrhu uznesenia Národnej rady Slovenskej republiky tak, ako som ho predniesla. Ďakujem.
Pellegrini, Peter, predseda NR SR (2015-11-20):
Prezentujme sa a hlasujme o tomto návrhu prerušiť rokovanie. Pripomínam, že kolegovia sa mohli vyjadriť za prítomnosti predkladateľa počas rozpravy a tam vyjadrili svoje názory. Rozprava je otvorená kvôli potrebe podať pozmeňujúci návrh. (Hlasovanie.) Prítomných 110 poslancov, za hlasovalo 39, proti bolo 62, zdržalo sa 8 poslancov, nehlasoval 1. Neschválili sme tento procedurálny návrh. Ešte nejaký procedurálny návrh? Pán poslanec Martvoň, procedurálny návrh, poprosím.